TIPCO พุ่งเกือบ 8% โบรกฯ แนะซื้อ ให้เป้า 16.89 บ. หลังมองกำไรปีนี้สดใส
TIPCO บวกกว่า 7% ณ เวลา 16.22 น. อยู่ที่ 14.40 บาท บวก 1 บาท หรือ 7.46% สูงสุดที่ 14.60 บาท ต่ำสุดที่ 13.60 บาท มูลค่าซื้อขายที่ 590.21 ล้านบาท บล.ดีบีเอสฯ มองกำไรปีนี้สดใสมากเป็น 815 ลบ. จากการฟื้นตัวของธุรกิจ ให้เป้า 16.89 บ. แนะนำซื้อ
7 ก.ค. 2558

ผู้สื่อข่าวรายงานว่า ราคาหุ้นบริษัท ทิปโก้ฟูดส์ จำกัด (มหาชน) หรือ TIPCO ณ เวลา 16.22 น. อยู่ที่ 14.40 บาท บวก 1 บาท หรือ 7.46% สูงสุดที่ 14.60 บาท ต่ำสุดที่ 13.60 บาท มูลค่าซื้อขายที่ 590.21 ล้านบาท ขณะที่ดัชนีตลาดหุ้นไทยโดยรวมบวก 0.60%
 
บล.ดีบีเอส วิคเคอร์ส (ประเทศไทย) ระบุในบทวิเคราะห์ ว่าแนะซื้อ TIPCO ราคาพื้นฐาน 16.89 บาท (เดิม 14.67 บาท) การที่มีหุ้นบริษัท ทิปโก้แอสฟัลท์ จำกัด (มหาชน) หรือ TASCO ต้นทุนต่ำเพียง 4.56 บาทต่อหุ้น หากปรับปรุงมูลค่าทางบัญชีด้วยกำไรต่อหุ้นใน TASCO ที่ราคาหุ้นปัจจุบันของ TASCO จะได้มูลค่าที่ 15.21 บาท มีส่วนเพิ่ม 16%
ทั้งนี้หากใช้ราคาเหมาะสม TASCO ที่ 22 บาท จะได้มูลค่าทางบัญชีของ TIPCO ที่สูงเป็น 16.33 บาท จากการศึกษาความอ่อนไหวที่ราคาหุ้น TASCO ที่ลงไปลึกถึง 16.90 บาท จึงจะทำให้ TIPCO ไม่มีกำไรซึ่งเกิดขึ้นได้ยาก
ขณะที่คาดการณ์กำไรปีนี้สดใสมากเป็น 815 ล้านบาท จากการฟื้นตัวของธุรกิจ TIPCO เองและกำไรตามส่วนได้เสียจาก TASCO เป็นจำนวนมาก โดยคิดเป็น 10 เท่าตัวของกำไรปี 57 ทีเดียว แม้ให้ไม่มีกำไรตั้งแต่ 2-4/58
อีกทั้งราคาพื้นฐานใหม่ปรับเพิ่มเป็น 16.89 บาท ราคาปิดมีส่วนเพิ่มถึง 29% ซึ่งประเมินด้วย P/E ปี 58 ที่เพียง 10 เท่า ขณะที่กลุ่มอาหารมี P/E ปัจจุบันที่ 19.7 เท่า และธุรกิจน้ำผัก-ผลไม้ไม่เกี่ยวข้องกับโรคเมอร์ส
 
ด้านเทคนิค บล.ฟิลลิป ระบุในบทวิเคราะห์ (7 ก.ค.) ว่า TIPCO/14.10 โดยมีแรงซื้อผลักดันจนราคายกตัวขึ้นพร้อมการฟื้นตัวของเครื่องมือระยะสั้น คาดรีบาวด์ได้ “เก็งกำไร” แนวรับ 13.80 แนวต้าน 14.60 cut loss 13.50 บ.